**คู่มือการปฏิบัติงานของเจ้าหน้าที่**

**ศูนย์ข้อมูลข่าวสารเทศบาลตำบลหัวไทร**



**เทศบาลตำบลหัวไทร อำเภอหัวไทร จังหวัดนครศรีธรรมราช**

**คำนำ**

 ตามพระราชบัญญัติข้อมูลข่าวสารของทางราชการ พ.ศ. 2540 บัญญัติให้หน่วยงานของรัฐต้องจัดให้มีข้อมูลข่าวสารอย่างน้อยตามที่กฎหมายกำหนดไว้ให้ประชาชนเข้าตรวจดูได้ และตามประกาศคณะกรรมการข้อมูลข่าวสารของทางราชการ เรื่อง หลักเกณฑ์และวิธีการเกี่ยวกับการจัดให้มีข้อมูลข่าวสาร เรียกว่า “ศูนย์**ข้อมูลข่าวสารของราชการ”**

 เทศบาลตำบลหัวไทร ตระหนักถึงความสำคัญของพระราชบัญญัติดังกล่าว จึงได้จัดตั้ง “ศูนย์ข้อมูลข่าวสารของเทศบาลตำบลหัวไทร ณ สำนักปลัดเทศบาล เทศบาลตำบลหัวไทร อำเภอหัวไทร จังหวัดนครศรีธรรมราช

**สารบัญ**

**หน้า**

การให้บริการข้อมูลข่าวสาร 1

การนำข้อมูลข่าวสารของทางราชการตามที่กฎหมายกำหนดลงตีพิมพ์ในราชกิจจานุเบกษา 1

จัดข้อมูลข่าวสารของทางราชการอย่างน้อยตามที่กฎหมายกำหนดเพื่อให้ประชาชนเข้าตรวจดูได้ 1

การให้บริการข้อมูลแก่ประชาชน 2

การเปิดเผยหรือการจัดหาข้อมูลข่าวสารของทางราชการ 3

เงื่อนไขการให้บริการข้อมูลข่าวสาร 3

ขั้นตอนการขอรับบริการ 4

อัตราค่าบริการ 5

ช่องทางในการขอรับข้อมูลข่าวสาร 5

สิทธิการรับข้อมูลข่าวสารของประชาชน 6

ตัวอย่างการกรอกแบบคำขอฯ 8

1

**การให้บริการข้อมูลข่าวสาร**

**ศูนย์ข้อมูลข่าวสารเทศบาลตำบลหัวไทร**

เทศบาลตำบลหัวไทร ได้ปฏิบัติตามกฎหมายข้อมูลข่าวสารของทางราชการเกี่ยวกับการเปิดเผยข้อมูลข่าวสารของทางราชการให้เป็นไปตามพระราชบัญญัติข้อมูลข่าวสารของทางราชการ พ.ศ. 2540 โดยจัดตั้งศูนย์ข้อมูลข่าวสารของทางราชการของเทศบาลตำบลหัวไทร เพื่อให้บริการข้อมูลของทางราชการตามที่กฎหมายกำหนด แก่ประชาชนในวันและเวลาราชการ ณ สำนักปลัดเทศบาล สำนักงานเทศบาลตำบลหัวไทร อำเภอหัวไทร จังหวัดนครศรีธรรมราช

 **การนำเข้าข้อมูลข่าวสารของทางราชการตามที่กฎหมายกำหนดลงตีพิมพ์ในราชกิจจานุเบกษา**

 มาตรา 7 แห่งพระราชบัญญัติข้อมูลข่าวสารของทางราชการ พ.ศ. 2540 ได้กำหนดให้หน่วยงานของรัฐต้องส่งข้อมูลข่าวสารของราชการอย่างน้อยตามที่กำหนดไว้ตามมาตรา 7 ลงพิมพ์ในราชกิจจานุเบกษา คือ

1. โครงสร้างและการจัดการองค์กรในการดำเนินงาน
2. สรุปอำนาจหน้าที่ที่สำคัญและวิธีการดำเนินงาน
3. สถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับหน่วยงานของรัฐ
4. กฎระเบียบ มติคณะรัฐมนตรี ข้อบังคับ คำสั่ง หนังสือเวียน ระเบียบแบบแผน นโยบายหรือการตีความ มีสภาพอย่างกฎ เพื่อให้มีผลเป็นการทั่วไปต่อเอกชนที่เกี่ยวข้อง
5. ข้อมูลข่าวสารอื่นๆ ที่คณะกรรมการข้อมูลข่าวสารของทางราชการกำหนด

เพื่อความสะดวก ประชาชนที่สนใจสามารถเข้าตรวจดูข้อมูลข่าวสารมาตรา 7 นี้ได้ ณ ศูนย์ข้อมูลข่าวสารเทศบาลตำบลหัวไทร อำเภอหัวไทร จังหวัดนครศรีธรรมราช

**จัดข้อมูลข่าวสารของทางราชการ**

**อย่างน้อยตามที่กฎหมายกำหนดเพื่อให้ประชาชนเข้าตรวจดูได้**

 ตามมาตรา 9 แห่งพระราชบัญญัติข้อมูลข่าวสารของทางราชการ พ.ศ.2540 ได้กำหนดให้หน่วยงานของรัฐจัดให้มีข้อมูลข่าวสารที่กำหนดไว้ในมาตรา 9 ของกฎหมาย เพื่อให้ประชาชนสามารถเข้าตรวจดูได้โดยมีข้อมูลข่าวสารอย่างน้อย ดังต่อไปนี้

1. ผลการพิจารณาหรือคำวินิจฉัยที่มีผลโดยตรงต่อเอกชนรวมทั้งความเห็นแย้งและคำสั่งเกี่ยวกับในการ

พิจารณาวินิจฉัยดังกล่าว

1. นโยบายและการตีความ ที่ไม่เข้าข่ายการลงตีพิมพ์ในราชกิจจานุเบกษามาตรา 7 (4)
2. แผนงาน โครงการ และงบประมาณรายจ่ายประจำปีที่กำลังดำเนินการ
3. คู่มือหรือคำสั่งเกี่ยวกับวิธีปฏิบัติของเจ้าหน้าที่ของรัฐ ซึ่งที่ผลกระทบถึงสิทธิหน้าที่ของเอกชน
4. สิ่งพิมพ์ที่ได้มีการอ้างถึงในราชกิจจานุเบกษา
5. สัญญาสัมปทาน สัญญาที่มีลักษณะเป็นการผูกขาดตัดตอนหรือสัญญาร่วมทุนกับเอกสารในการจัดทำบริหารสาธารณะ

2

1. มติคณะรัฐมนตรี หรือมติคณะกรรมการที่แต่งตั้งโดยกฎหมายหรือโดยคณะรัฐมนตรี ทั้งนี้ให้ระบุรายชื่อรายงานทางวิชาการ รายงานข้อเท็จจริงหรือข้อมูลข่าวสารที่นำมาใช้ในการพิจารณาไว้ด้วย
2. ข้อมูลข่าวสารอื่นตาที่คณะกรรมการข้อมูลข่าวสารของราชการกำหนด ได้แก่ การประกวดราคา ประกาศสอบราคา และสรุปผลการพิจารณาการจัดจ้างเป็นรายเดือนทุกๆ เดือน

โดยประชาชนสามารถเข้าตรวจดูข้อมูลข่าวสารมาตรา 9 ได้ที่ ศูนย์บริการข้อมูลข่าวสารเทศบาลตำบล หัวไทร อำเภอหัวไทร จังหวัดนครศรีธรรมราช

**สำนักงานเทศบาลตำบลหัวไทร**

**ศูนย์ข้อมูลข่าวสาร เทศบาลตำบลหัวไทร**

ให้บริการข้อมูลแก่ประชาชน โดยดำเนินการ ดังนี้

- จัดสถานที่ไว้ให้บริการข้อมูลข่าวสาร

- จัดทำสมุดทะเบียนสำหรับผู้เข้ามาขอตรวจข้อมูล

- จัดทำแฟ้มข้อมูลข่าวสารมาตรา 9 (1) – (8)

- จัดทำขั้นตอนการขอรับบริการข้อมูลให้ชัดเจน

- จัดทำดัชนีข้อมูลเป็นแบบเดียวกับศูนย์ข้อมูลข่าวสารเทศบาลตำบลหัวไทร

- จัดทำป้ายบอกสถานที่ติดต่อขอข้อมูลให้ชัดเจน

- จัดทำแบบฟอร์มคำขอข้อมูลข่าวสาร

- จัดเตรียมแบบประเมินความพึงพอใจ

- รวบรวมสถิติการให้บริการ และจัดทำรายงานส่งให้ศูนย์ข้อมูลข่าวสารของเทศบาลตำบลหัวไทร

**การเปิดเผยหรือการจัดหาข้อมูลข่าวสารของทางราชการ**

**ให้กับประชาชนที่ขอข้อมูลข่าวสารเฉพาะราย**

มาตรา 11 แห่งพระราชบัญญัติข้อมูลข่าวสารของทางราชการ พ.ศ.2540 ได้กำหนดให้หน่วยงานของรัฐมีเจ้าหน้าที่จัดหาข้อมูลข่าวสารให้กับประชาชนตามที่ขอ โดยกำหนดเป็นหลักปฏิบัติว่าถ้ามีผู้มาขอข้อมูลข่าวสารอื่นใดของราชการและคำขอของผู้นั้นต้องระบุข้อมูลข่าวสารที่ต้องการในลักษณะที่อาจเข้าใจได้ตามควร ให้หน่วยงานของรัฐ ผู้รับผิดชอบจัดหาข้อมูลข่าวสารนั้นผู้ขอในเวลาอันสมควร ซึ่งจะเห็นได้ว่ารูปแบบการจัดข้อมูลข่าวสารให้กับผู้ขอเป็นรายกรณี ซึ่งมีความแตกต่างกันขึ้นกับความต้องการแต่ละคน จึงอาจถือได้ว่าเป็นการจัดข้อมูลข่าวสารให้กับประชาชนเฉพาะราย

ประชาชนที่ต้องการขอข้อมูลข่าวสารอื่นๆ ของเทศบาลตำบลหัวไทร นอกเหนือจากข้อมูลข่าวสารตามมาตรา 7 และมาตรา 9 สามารถยื่นคำขอข้อมูลข่าวสารเป็นการเฉพาะรายได้ ณ ศูนย์ข้อมูลข่าวสารโดยกรอกรายละเอียดตามแบบคำขอข้อมูลข่าวสาร

3

**เงื่อนไขการให้บริการข้อมูลข่าวสาร**

1. ข้อมูลข่าวสารที่ขอตรวจดู ต้องเป็นข้อมูลที่มีอยู่แล้วเท่านั้น มิใช่เป็นการจัดทำ วิเคราะห์ จำแนก รวบรวม หรือจัดทำให้มีขึ้นใหม่

2. การจัดทำข้อมูลข่าวสาร จะจัดทำสำเนาให้ 1 ชุด ต่อหนึ่งข้อมูลข่าวสาร

3. เจ้าหน้าที่อาจงดให้บริการในการที่มีการขอข้อมูลข่าวสารนั้นๆ ซ้ำหรือบ่อยครั้งโดยไม่มีเหตุผลสมควร

**ขั้นตอนการรับบริการ**

1. ลงทะเบียนโดยลงชื่อ – นามสกุล ที่อยู่ที่สามารถติดต่อได้ และข้อมูลที่ต้องการตรวจดูในสมุดทะเบียนที่หน่วยงานจัดให้ ณ จุดบริการ

 2. ตรวจสอบข้อมูลที่ต้องการจากบัญชีรายการข้อมูล ซึ่งให้บริการที่ศูนย์ข้อมูลข่าวสารสำนักงานเทศบาลตำบลหัวไทร หรือติดต่อเจ้าหน้าที่เพื่อขอสำเนา

 3. สอบถามเจ้าหน้าที่ผู้รับผิดชอบเกี่ยวกับข้อมูลที่ต้องการ

 4. กรณีเป็นข้อมูลที่ไม่ได้จัดเตรียมไว้ให้ดู ผู้รับต้องกรอกแบบคำขอข้อมูลข่าวสารของสำนักงานเทศบาลตำบลหัวไทร ยื่นให้กับเจ้าหน้าที่ เพื่อรวบรวมข้อมูลให้ภายใน 15 วันทำการ

 5. ข้อมูลที่เมื่อเปิดเผยแล้ว อาจมีผลกระทบต่อผู้ที่เกี่ยวข้องหรือประโยชน์ส่วนรวม จะมีการนำเข้าพิจารณาในคณะกรรมการข้อมูลข่าวสารของหน่วยงานที่เกี่ยวข้อง และแจ้งผลให้ทราบภายใน 15 วัน

 6. กรอกแบบสำรวจความพึงพอใจในการรับบริการข้อมูลข่าวสาร ของเทศบาลตำบลหัวไทร

4

**ขั้นตอนการขอรับบริการข้อมูลข่าวสารของราชการ**

**เทศบาลตำบลหัวไทร**

**1. ติดต่อขอรับด้วยตนเอง**

กรอกแบบคำขอข้อมูล ณ จุดประชาสัมพันธ์

กรอกแบบคำขอข้อมูล ณ จุดประชาสัมพันธ์

เปิดเผยได้และมีข้อมูลพร้อม ณ ศูนย์ข้อมูลข่าวสาร

เปิดเผยได้และมีข้อมูล

ณ กองงานที่รับผิดชอบ

เปิดเผยได้และมีข้อมูลพร้อม ณ ศูนย์ข้อมูลข่าวสาร

กรณีเปิดเผยข้อมูลไม่ได้

เจ้าหน้าที่ประจำศูนย์

ชี้แจงต่อผู้ยื่นคำขอฯ

เป็นลายลักษณ์อักษร

สิ้นสุดกระบวนการ

กรณีเปิดเผยข้อมูลได้

เจ้าหน้าทีประจำศูนย์

คัดสำเนา พร้อมนัดส่งข้อมูลให้แก่ผู้ยื่นคำขอ

ส่งมอบข้อมูลให้ผู้ยื่นขอตาม

กำหนดนัดหมายสิ้นสุด

คณะกรรมการศูนย์ข้อมูลฯ

นัดประชุม/หรือพิจารณาการ

เปิดเผยข้อมูล

งานผู้รับผิดชอบนัดวัน

รับข้อมูลข่าวสาร

ไม่เกิน 15 วัน

เจ้าหน้าที่ประชุมศูนย์ฯ

แจ้งผลการให้ข้อมูล

ต่อผู้ยื่นคำขอ ไม่เกิน 30 วัน

เจ้าหน้าที่ประจำศูนย์ฯ

ส่งคำขอให้แก่กองงาน

**เอกสารประกอบการยื่นคำขอ**

1. สำเนาทะเบียนบ้านผู้ยื่นคำขอ (รับรองสำเนาถูกต้อง) จำนวน 1 ฉบับ

2. สำเนาบัตรประจำตัวประชาชนผู้ยื่นคำขอ (รับรองสำเนาถูกต้อง) จำนวน 1 ฉบับ

3. กรณีดำเนินการแทนผู้ยื่นคำขอ สำเนาทะเบียนบ้านและสำเนาบัตรประจำตัวประชาชนของผู้รับมอบดำเนินการแทน (รับรองสำเนาถูกต้อง) อย่างละ 1 ฉบับ

ส่งมอบให้ผู้ยื่นขอสิ้นสุด

กระบวนการ

คิดค่าบริการ

(ถ้ามี)

เจ้าหน้าที่ประจำศูนย์ฯ

คัดสำเนาทันที

**5**

**อัตราค่าบริการ**

อัตราค่าทำเนียมในการทำสำเนาข้อมูลข่าวสารโดยการถ่ายเอกสาร และรับรองเอกสาร ผู้ร้องขอต้องเสียค่าธรรมเนียมในอัตราที่คณะกรรมการข้อมูลข่าวสารของทางราชการได้ให้ความเห็นชอบแล้ว ดังนี้

 1. ขนาดกระดาษ A4 อัตราไม่เกินแผ่นละ 1 บาท

 2. ขนาดกระดาษ A3 อัตราไม่เกินละ 3 บาท

 หมายเหตุ : ตามระเบียบเทศบาลตำบลหัวไทร ว่าด้วยข้อมูลข่าวสารของทางราชการ พ.ศ. 2560 หมวด 6 ค่าธรรมเนียม ข้อ 23

**ช่องทางในการขอข้อมูลข่าวสาร**

ศูนย์ข้อมูลข่าวสาร เทศบาลตำบลหัวไทร

 1. ด้วยตนเอง ณ จุดบริการ/ประชาสัมพันธ์ศูนย์ข้อมูลข่าวสาร เทศบาลตำบลหัวไทร สำนักปลัดเทศบาลตำบลหัวไทร

 2. สืบค้นข้อมูลข่าวสารทางเว็บไซต์ “ศูนย์ข้อมูลข่าวสาร” ที่ www.huasaicity.go.th

 3. โทรศัพท์สำนักงานเทศบาลตำบลหัวไทร หมายเลข 075 – 389504 ต่อ 11 (สำนักปลัดฯ)

 4. ไปรษณีย์อิเล็กทรอนิกส์ E-mail: office@huasaicity.go.th (H Sns 2601)

 5. Facebook : เทศบาลตำบลหัวไทร

**สิทธิการรับรู้ข้อมูลข่าวสารของทางราชการของประชาชน**

**ตามพระราชบัญญัติข้อมูลข่าวสารของราชการ พ.ศ. 2540**

พระราชบัญญัติข้อมูลข่าวสารของทางราชการ พ.ศ.2540 เป็นกฎหมายที่มีขึ้นรองรับ “สิทธิได้รู้” (Righ to Know) ของประชาชนหรือสิทธิที่จะรับรู้ข้อมูลข่าวสารต่างๆ ที่เกี่ยวกับการดำเนินงานของรัฐ และกำหนดหน้าที่ของหน่วยงานของรัฐและเจ้าหน้าที่ของรัฐให้ต้องปฏิบัติตามกฎหมาย เพื่อรองรับและคุ้มครองสิทธิของประชาชนไปพร้อมกัน โดยแนวคิดหลักของกฎหมายของข้อมูลข่าวสารของราชการ ดังนี้

 1. ให้ประชาชนมีโอกาสรับรู้ข้อมูลข่าวสารเกี่ยวกับการดำเนินงานต่างๆ ของรัฐ โดยกำหนดข้อยกเว้นให้ชัดเจน เพื่อให้ประชาชนใช้สิทธิการรับรู้ข้อมูลข่าวสารเพื่อการมีส่วนร่วมในการกำหนดนโยบายและตรวจสอบการใช้อำนาจรัฐให้เป็นไปอย่างโปร่งใสอันเป็นหลักการพื้นฐานที่สำคัญยิ่งต่อการพัฒนาสังคมประชาธิปไตย

 2. รองรับสิทธิของประชาชนในการเข้าถึงข้อมูลข่าวสารของราชการที่อยู่ในความครอบครองของหน่วยงานของรัฐได้แก่ สิทธิในการขอคำปรึกษา สิทธิในการตรวจดูข้อมูล สิทธิในการขอข้อมูลข่าวสารอื่นใดของราชการ สิทธิในการขอสำเนาหรือสำเนาที่มีการรับรองสิทธิในการได้รู้ถึงข้อมูลส่วนบุคคล สิทธิในการดำเนินการแทนผู้เยาว์ สิทธิในการ้องเรียน และสิทธิในการอุทธณ์

 3. ข้อมูลข่าวสารของทางราชการเกือบทั้งหมดหรือส่วนใหญ่ สามารถเปิดเผยได้ภายใต้หลักการที่ว่า “เปิดเผยเป็นหลัก ปกปิดเป็นข้อยกเว้น” โดยข้อยกเว้นจะมิได้เฉพาะที่กฎหมายกำหนดว่าไม่ต้องเปิดเผยเท่านั้น

6

**สิทธิของประชาชน**

 พระราชบัญญัติข้อมูลข่าวสาร พ.ศ.2540 ได้กำหนดสิทธิของประชาชน ดังนี้ สิทธิของประชาชนในการเข้าตรวจดูข้อมูลข่าวสารของราชการของหน่วยงานของรัฐ

 **1. สิทธิการเข้าตรวจดู**

 สิทธิในการเข้าตรวจดูข่าวสารของทางราชการ ประชาชนสามารถทำได้ แม้ว่าจะไม่มีได้เสียเกี่ยวข้องกับข้อมูลข่าวสารนั้น โดยกฎหมายได้กำหนดให้หน่วยงานของรัฐจะต้องเตรียมข้อมูลข่าวสารของราชการอย่างน้อยตามที่กฎหมายกำหนด ไว้ตามมาตรา 9 นำไปรวมไว้ที่ศูนย์ข้อมูลข่าวสารของราชการ เพื่อให้ประชาชนเข้าตรวจดูได้ เช่น แผนงานโครงการและงบประมาณ สัญญาสัมปทาน สัญญาที่มีลักษณะผูกขาดตัดตอน เป็นต้น

 **2. สิทธิในการขอสำเนาหรือการรับรองสำเนาถูกต้อง**

เมื่อประชาชนได้ใช้สิทธิเข้าตรวจดูแล้ว หากสนใจข้อมูลข่าวสารของราชการเรื่องใด ก็มีสิทธิที่จะขอสำเนา และขอให้รับรองสำเนาถูกต้อง จากหน่วยงานของรัฐในเรื่องนั้นได้

**สิทธิของประชาชนที่จะยื่นคำขอข้อมูลข่าวสารเรื่องหนึ่งเรื่องใด**

**ตามที่ตนเองประสงค์จะรู้หรือเพื่อนำไปเผยแพร่ให้ผู้อื่นได้รู้หรือพิทักษ์สิทธิของตนเอง หรือชุมชน หรือสังคม**

 **1. ประชาชนมีสิทธิยื่นคำขอข้อมูลข่าวสารได้ทุกเรื่อง**

 สิทธิในการยื่นคำขอข้อมูลข่าวสารนี้ ถือว่าเป็นไปตามมาตรา 11 ของกฎหมาย ที่ประชาชนมีสิทธิยื่นคำขอข้อมูลข่าวสารของราชการได้ทุกเรื่อง โดยกฎหมายไม่ได้จำกัดหรือข้อห้ามว่าไม่ให้ยื่นคำขอข่าวสารประเภทใดเรื่องใดและผู้ใช้สิทธิยื่นคำขอตามกฎหมายนี้ไม่จำเป็นต้องมีส่วนได้ส่วนเสียเช่นเดียวกันกับสิทธิเข้าตรวจดูข้อมูลข่าวสาร

 **2. ประชาชนได้ใช้สิทธิยื่นคำขอข้อมูลข่าวสาร**

 โดยเขียนคำขอให้เข้าใจได้พอสมควรว่าขอข้อมูลข่าวสารเรื่องใด หน่วยงานของรัฐจะต้องจัดให้ในเวลาอันสมควร กฎหมายได้บัญญัติรับรองสิทธิการขอข้อมูลข่าวสารของทางราชการไว้ว่า ถ้าประชาชนได้เขียนคำขอให้เข้าใจได้พอสมควรว่าข้อมูลข่าวสารเรื่องใด หน่วยงานของรัฐผู้รับผิดชอบจะต้องจัดหาข้อมูลข่าวสารให้กับประชาชนที่ยื่นคำขอในเวลาอันควรด้วยเช่นกัน โดยในปีงบประมาณ 2548 คณะรัฐมนตรีได้มีมติให้หน่วยงานของรัฐถือปฏิบัติ ดังนี้

 2.1 กรณีที่ประชาชนขอข้อมูลข่าวสารของรัฐ ซึ่งข้อมูลข่าวสารนั้นหน่วยงานของรัฐมีข้อมูลพร้อมที่จะจัดหาให้ได้ จะต้องดำเนินการให้แล้วเสร็จโดยเร็วภายในวันที่ขอรับบริการ

 2.2 กรณีที่ข้อมูลข่าวสารที่ขอมีจำนวนมาก หรือไม่สามารถดำเนินการให้แล้วเสร็จ ภายใน 15 วัน ทำการ จะต้องแจ้งผู้ขอข้อมูลทราบ ภายใน 15 วันทำการ รวมทั้งแจ้งกำหนดวันที่จะดำเนินการแล้วเสร็จให้ผู้ขอทราบด้วย

 2.3 กรณีที่ไม่สามารถเปิดเผยข้อมูลข่าวสารตามคำขอ จะต้องแจ้งคำสั่งมิให้เปิดเผยข้อมูลพร้อมเหตุผลให้ผู้ขอข้อมูลทราบภายใน 15 วันทำการ นับจากวันที่ได้รับคำขอ

 7

 **3. การใช้สิทธิขอข้อมูลข่าวสารของประชาชน**

 ต้องไม่บ่อยครั้งหรือจำนวนมากโดยไม่มีเหตุผลอันสมควร แม้ว่าสิทธิการยื่นขอข้อมูลข่าวสารของประชาชน ซึ่งกฎหมายรองรับให้เป็นสิทธิของคนทุกคนโดยไม่จำเป็นต้องมีส่วนได้ส่วนเสีย แต่ถ้าประชาชนยื่นคำขอข้อมูลข่าวสารบ่อยครั้งโดยไม่มีเหตุผลอันสมควร หน่วยงานของรัฐก็อาจให้เหตุผลนี้

8

(สำหรับเจ้าหน้าที่)

ศูนย์ข้อมูลข่าวสาร

เลขที่.................................

(ตัวอย่างการกรอก)

**แบบคำขอข้อมูลข่าวสารทางราชการ ศูนย์ข้อมูลข่าวสาร**

**เทศบาลตำบลหัวไทร**

เขียนที่ สำนักงานเทศบาลตำบลหัวไทร

อำเภอหัวไทร จังหวัดนครศรีธรรมราช

วันที่ 10 เดือนมกราคม พ.ศ. 25...........

 ข้าพเจ้า.........นางรักดี มีใจ..............อายุ........35.....ปี อาชีพ......ค้าขาย...........เลขบัตรประจำตัวประชาชน

เลขที่.......3-0000-00000-00-1.................บ้านเลขที่/สถานที่ทำงาน/สถานศึกษา........12......หมู่ที่...............1..............

ซอย..........แสนสุข..............ตำบล........หัวไทร.............อำเภอหัวไทร.............จังหวัดนครศรีธรรมราช………………………..

เบอร์โทรศัพท์บ้าน/ที่ทำงาน/มือถือ.................081-000-0000.................

 มีความประสงค์ขอรับบริการข้อมูลข่าวสารทางราชการ ตามพระราชบัญญัติข้อมูลข่าวสารของราชการ พ.ศ.2540 โดย (/) ขอตรวจดูข้อมูลข่าวสาร (/) ขอคัดสำเนาเอกสาร/ข้อมูลข่าวสารในเรื่องต่อไปนี้

 1. ................................แผนพัฒนาตำบล.................................

 2. ............................................................................................

3. ...........................................................................................

 4. ............................................................................................

 เพื่อนำไป................ประกอบข้อมูลการทำรายงานส่งสถาบัน.............................................................................

.........................................................................................................................................................................................

 ทั้งนี้ ได้ยื่นเอกสารประกอบแบบคำขอข้อมูลข่าวสารทางราชการ ให้เจ้าหน้าที่ฯ เป็นที่เรียบร้อยแล้วประกอบด้วย

 (/) สำเนาบัตรประจำตัวประชาชน และสำเนาทะเบียนบ้านผู้ยื่นคำขอ (รับรองสำเนาถูกต้อง)

จำนวนอย่างละ 1 ฉบับ

 (/) สำเนาบัตรประจำตัวประชาชนและสำเนาทะเบียนบ้านผู้ดำเนินการแทน (รับรองสำเนาถูกต้อง) จำนวนอย่างละ 1 ฉบับ

(ลงชื่อ).............รักดี...มีใจ................

 (......นางรักดี......มีใจ............)

9

ด้านหลังสำหรับเจ้าหน้าที่

|  |  |
| --- | --- |
| (สำหรับเจ้าหน้าที่)ข้อพิจารณา( / ) เปิดเผยได้ และมีข้อมูล ณ ศูนย์ข้อมูลฯ( ) เปิดเผยได้ แต่มีข้อมูลอยู่ ณ กอง..............................จึงเห็นควรนำเสนอต่อกอง.................................................เพื่อจัดหาข้อมูล( ) เห็นควรให้คณะกรรมการพิจารณา(ลงชื่อ)..........รักชาติ.....ยิ่งชีพ........เจ้าหน้าที่รับคำขอ (นายรักชาติ ยิ่งชีพ)วันที่....10....เดือน...มกราคม....พ.ศ..25............................ | คำสั่ง วันที่............/................./........................( ) อนุญาต( ) ไม่อาจดำเนินการได้ เนื่องจาก ( ) คำขอไม่ชัดเจน ( ) ไม่มีข้อมูล( ) ไม่อนุญาต เนื่องจาก ( ) ขอจำนวนมากหรือบ่อยครั้ง โดยไม่มีเหตุอันควร ( ) อาจเสียหายต่อสถาบันพระมาหากษัตริย์ ( ) เปิดเผยไม่ได้ตามมาตรา 15 เนื่องจาก..........................................................................................(ลงชื่อ)......................................................... (......................................................)ตำแหน่ง.......................................................... |
| (สำหรับเจ้าหน้าที่)ได้ดำเนินการ( / ) ให้ตรวจดูเอกสาร/ข้อมูลเรียบร้อยแล้ว( ) ให้คัดสำเนาเอกสาร/ข้อมูลเรียบร้อยแล้วโดยชำระค่าธรรมเนียม จำนวน.......120.................( ) นัดมารับเอกสาร/ฟังผลการพิจารณาในวันที่..................................................................................โดยชำระค่าธรรมเนียม จำนวน........................บาท(ลงชื่อ)....รักชาติ....ยิ่งชีพ....................เจ้าหน้าที่รับคำขอ (นายรักชาติ ยิ่งชีพ)วันที่.....10...เดือน...มกราคม..........พ.ศ...25................... | (สำหรับผู้ยื่นคำขอ)ข้าพเจ้า( ) ได้ตรวจดู.../..... ได้รับเอกสาร – ข้อมูลเป็นที่เรียบร้อยแล้ว( ) ได้รับทราบผลการพิจารณาเป็นที่เรียบร้อยแล้ว( ) ขอคัดค้านการไม่ให้ข้อมูลข่าวสาร พร้อมยื่นหนังสือร้องเรียน(ลงชื่อ)....รักชาติ....ยิ่งชีพ....................เจ้าหน้าที่รับคำขอ (นายรักชาติ ยิ่งชีพ)วันที่.....10...เดือน...มกราคม..........พ.ศ...25................... |